CELEX: C2006/154/46
Language: el
Date: 2006-07-01 00:00:00
Title: Υπόθεση T-116/06: Προσφυγή της  13ης Απριλίου 2006  — Oakley κατά ΓΕΕΑ

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/17
            
         Προσφυγή της 13ης Απριλίου 2006 — Oakley κατά ΓΕΕΑ
   (Υπόθεση T-116/06)
   (2006/C 154/46)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Oakley, Inc. (Foothill Ranch, ΗΠΑ) (εκπρόσωπος: Michaela Huth-Dierig, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Venticinque Ltd (Hailsham, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 17ης Ιανουαρίου 2006 στην υπόθεση R 682/2004-1·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το λεκτικό σήμα «O STORE» για υπηρεσίες της κλάσεως 35 — Κοινοτικό σήμα αριθ. 2 074 599
   
      Δικαιούχος του κοινοτικού σήματος: Η προσφεύγουσα
   
      Αιτούσα την ακύρωση του κοινοτικού σήματος: Venticinque Limited
   
      Σήμα του οποίου δικαιούχος είναι η προσφεύγουσα: Το προγενέστερο εθνικό λεκτικό σήμα «THE O STORE» για αγαθά και υπηρεσίες των κλάσεων 18 και 25
   
      Απόφαση του τμήματος ακυρώσεως: Κήρυξη μερικής ακυρότητας του κοινοτικού σήματος
   
      Απόφαση του τμήματος προσφυγών: Απόρριψη των προσφυγών και της προσφεύγουσας και της Venticinque Ltd
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, διότι τα αγαθά και οι υπηρεσίες ουδόλως είναι παρεμφερείς και διότι δεν υφίσταται κίνδυνος συγχύσεως μεταξύ των σημάτων, καθόσον ο διακριτικός χαρακτήρας του προγενέστερου σήματος «THE O STORE» είναι πολύ περιορισμένος. Περαιτέρω, δεν αποδείχθηκε ότι το σήμα «THE O STORE» είναι καθ' οιονδήποτε τρόπο γνωστό στη γαλλική αγορά.